﻿ POLITICI DE OCUPARE A FORŢEI DE MUNCĂ STUDIU DE CAZ – JUDEŢUL MUREŞ MARIA-ANA GEORGESCU alitatea vieţii este un concept greu de conturat, posibil de surprins printr-o serie de indicatori, între care cel ales de noi C este ocuparea forţei de muncă. În cadrul economiei de piaţă, în care cererea şi oferta de muncă se definesc în condiţii salariale, ocuparea integrală nu se poate realiza. Neocuparea este un concept care are în sfera sa de cuprindere atât şomerii, cât şi persoanele care nu doresc sau nu sunt apte a îndeplini o activitate salariată. Am analizat fenomenul şomajului, a delimitărilor sale, a măsurilor de contracarare a acestuia în contextul politicilor sociale şi, mai precis, al politicilor de ocupare. Accentul pe politicile active de ocupare şi modalităţilor concrete de realizare a acestora sunt exemplificate pentru Judeţul Mureş, realizându-se o analiză comparativă a datelor statistice, la nivel naţional şi a celor culese de la Agenţia Judeţeană pentru Ocuparea Forţei de Muncă, la încheierea semestrului I al anului 2005. Situaţia economică la nivelul judeţului şi măsurile active luate de AJOFM au avut drept consecinţă o rată mai redusă a şomajului cu 1,6 puncte procentuale faţă de cea la nivel naţional, în luna iunie, 2005. În final, apreciem, pe de o parte, că măsurile de ocupare a forţei de muncă, finanţate actualmente din fonduri publice în România, ar necesita, ca alternativă, o iniţiativă privată mai amplă, iar, pe de altă parte, acest domeniu poate deveni cadru propice de implicare activă a specialiştilor, inclusiv din universităţi, pentru sprijinirea comunităţilor locale, atât a ofertanţilor, cât şi a solicitanţilor pe piaţa muncii, tocmai pentru îmbunătăţirea indicatorilor ocupării. CALITATEA VIEŢII ŞI OCUPAREA FORŢEI DE MUNCĂ În ansamblul factorilor de producţie, unul dintre cele mai importante elemente îl reprezintă omul, baza desfăşurării multor procese socioeconomice. Calitatea vieţii sale, a împrejurărilor în care el trăieşte, prezintă interes deosebit. 1 Lista de indicatori ai calităţii vieţii, grupaţi în 21 de categorii , include şi ocuparea, respectiv proporţia şi structura populaţiei ocupate, proporţia şomajului, securitatea locului de muncă. De aceea, modul de concepere a organizării diverselor activităţi trebuie să aibă în vedere problema ocupării, a folosirii mâinii de lucru, ea 1 Conform Ioan Mărginean, Studii de sociologie, calitatea vieţii şi politici sociale, Editura Universităţii din Piteşti, 2004, pp. 117–147. CALITATEA VIEŢII, XVII, nr. 1–2, 2006, p. 171–190 172 MARIA-ANA GEORGESCU 2 constituind o dimensiune specifică a dezvoltării. Importanţa respectivei noţiuni poate fi motivată tocmai prin raportarea la termenul contrar (acela de subocupare), dat fiind că neutilizarea forţei de muncă înseamnă, după cum ştim, nu atât un element în plus pentru raportări statistice, cât mai ales costuri sociale suplimentare. În opinia internaţională, subocuparea este un fenomen care apare atunci când ocuparea unei persoane devine insuficientă, în raport cu normele determinate sau cu alt reper posibil, ţinând seama de calificarea profesională. Conform acestui punct de vedere, se disting două forme ale subocupării: – una vizibilă, cuprinzând indivizi care muncesc – involuntar – mai puţin decât durata normală a lucrului în activitatea corespunzătoare şi care sunt în căutarea unei slujbe suplimentare; – alta invizibilă, care sugerează, din start, un concept mult mai vag şi care desemnează situaţia persoanelor exercitând o activitate profesională în care 2 calificarea lor nu e pe deplin utilizată. Pentru a caracteriza volumul ocupării, Maurice Allais se foloseşte de numărul total de ore de muncă, susceptibil a fi presate în absenţa şomajului – în ideea complementarităţii termenilor şomaj şi ocupare. Se vorbeşte – mai mult – despre necesitatea utilizării depline a forţei de muncă, ceea ce s-ar traduce prin posibilitatea ca, în orice moment, individul dornic să lucreze să-şi poată găsi o ocupaţie şi un post corespunzător pregătirii lui, convenabil, bine plătit, în ciuda oscilaţiilor şi dereglementărilor economico-sociale. Nu trebuie omis faptul că întotdeauna se vor găsi persoane care nu doresc şi, altele, care nu sunt apte pentru a depune o activitate salariată. Vorbim de folosirea în condiţii normale a forţei de muncă, la o populaţie ocupată în proporţie de 95–98%; diferenţa de neocupare (2–5%) fiind cu neputinţă de anulat (căci între numărul persoanelor apte de a desfăşura o activitate – în mod potenţial – şi numărul efectiv al locurilor de muncă, nu există, practic, egaliate). Gradul de ocupare într-o economie – şi pornind de la el, nivelul subocupării şi cel al şomajului – ţine seama de multiple împrejurări, dintre care menţionăm, în prezentul context, doar câteva mai importante: a. Economia este determinată de un sistem propriu de organizare dispunând – la un moment dat – de un număr limitat de locuri de muncă (este vorba de conceptul de cerere de muncă, implicând obligatoriu condiţia salarială). Supradimensioarea ,,pragului” respectiv nu e imposibilă, dar se va realiza cu un cost din ce în ce mai mare, având nevoie de justificări fundamentale. b. Societatea a fost şi va rămâne stratificată, de aici decurgând o chestiune controversată: eterogenitatea veniturilor, care influenţează negativ şi definitoriu gradul de ocupare. c. Piaţa muncii presupune anumite premise, care, dacă nu sunt respectate, provoacă multiple disfuncţionalităţi: transparenţa în privinţa informaţiei, raţionalitatea economică, mobilitatea forţei de muncă. 2 Maurice Allais, Traité d’économie pure, Paris, Editura Clément Juglar, 1994, pag. 686. 3 POLITICI DE OCUPARE A FORŢEI DE MUNCĂ 173 d. Există, desigur, şi factori care determină în mod direct (deşi nu întotdeauna proporţional) mărimea şomajului: creşterea populaţiei, progresul tehnic şi sistemul 3 de învăţământ. Din toate aceste considerente, datorită neputinţei de a folosi întregul fond disponibil de mână de lucru, operăm cu noţiunea de inutilizare sau cu cea de neutilizarea forţei de muncă. De aceea, îşi face simţită prezenţa fenomenul ocupării incomplete (subocupare), caracteristic situaţiilor în care oferta declarată depăşeşte cererea pe piaţa corespunzătoare. Avem de-a face, în asemenea cazuri, cu termenul şomaj. DESPRE OCUPAREA INTEGRALĂ Factori perturbatori ai ocupării integrale a forţei de muncă În primul rând, un factor perturbator poate fi constituit de unele schimbări în condiţiile de producţie. De exemplu, o creştere sau o scădere bruscă şi semnificativă a preţului unui factor de producţie pe piaţa monetară, poate determina importante dereglări economice. În al doilea rând, factorul perturbator poate fi chiar politicianul care, ori elaborează o politică monetară sau fiscală eronată, ce are efecte inverse decât se aşteaptă, ori elaborează o politică justă de reducere a ratei şomajului şi de îmbunătăţire a mersului economiei, în perioadele dinaintea alegerilor. În al treilea rând, modificări neprevăzute, din raţiuni de politică socială sau din alte raţiuni neeconomice, ale cheltuielilor guvernamentale constituie un alt factor perturbator. Astfel, o creştere a acestora va duce la o creştere a cererii agregate, făcând să crească producţia şi venitul, dacă nu sunt însoţite de măsuri adecvate de politică fiscală şi monetară, adică de creştere corespunzătoare a fiscalităţii şi respectiv, de aplicare a unei politici monetare destul de restrictive. Dimpotrivă, o reducere a cheltuielilor guvernamentale va trebui însoţită de o reducere a fiscalităţii şi o mai mare largheţe în politică monetară, dacă nu se doreşte să scadă producţia şi venitul. În al patrulea rând, factorul perturbator poate fi şi o modificare a exporturilor. Astfel, o creştere a exportului determinată de o creştere bruscă a cererii din străinătate pentru produsele româneşti, poate duce la o creştere a veniturilor, aşa cum o scădere bruscă a acestei creşteri poate diminua veniturile. Şi într-un caz şi în altul, modificările neprevăzute ale exportului pot provoca dereglări în economie. În al cincilea rând, o modificare bruscă a dorinţelor de consum ale populaţiei, la oricare nivel dat, modificare ce nu are o motivaţie economică obiectivă, ci pur şi simplu este o modificare subiectivă a dorinţelor de a consuma mai mult sau mai puţin din venit, poate constitui un factor perturbator. 3 Gabriela Bodea, Sistemul economic între echilibru şi dezvoltare, Cluj-Napoca, Editura Dacia, 1999, p. 65. 174 MARIA-ANA GEORGESCU 4 În mod similar putem asista, în al şaselea rând, la o modificare a cheltuielilor investiţionale, fără a fi generată de o raţiune economică. Această modificare poate fi pusă pe seama unei creşteri sau descreşteri bruşte a optimismului investitorilor. Astfel, dacă investitorii vor căpăta brusc o speranţă de creştere a profiturilor din activitatea investiţională, vor mări partea din venit destinată economiilor, reuşind, astfel, să-şi crească şi mai mult veniturile prin noi investiţii. În mod similar poate apărea o scădere a optimismului investiţional, cu consecinţele respective asupra cererii agregate şi a venitului. În al şaptelea rând, modificările spontane în cererea de bani din sectorul privat devin un factor perturbator al activităţii economice, deoarece ele pot afecta rata dobânzii şi, ca atare, pot afecta direct investiţiile. Comportarea salariaţilor, în al optulea rând, este un factor perturbator. Astfel, creşteri neprevăzute de salarii, fără a avea la bază raţiuni de ordin economic – corelări cu sporul de producţie şi de productivitate, presiunea sindicală, sau interese electorale, devin puternici factori destabilizatori în economie. Tot destabilizator al economiei poate deveni şi o scădere nejustificată de salarii. Desigur că, într-o economie de piaţă, pot apărea o multitudine de factori perturbatori, important este ca aceşti factori să fie sesizaţi şi să le poată fi intuite efectele asupra activităţii economice. Dificultăţi în politica de ocupare integrală a forţei de muncă O politică de ocupare integrală a forţei de muncă nu se poate realiza cu uşurinţă, deoarece o asemenea politică se loveşte de o serie de dificultăţi majore, de exemplu: ● Apariţia cu întârziere a efectelor politicii stabilizatoare. De fapt, aceste întârzieri generate de politica stabilizatoare pot fi împărţite în două categorii: a) întârzieri necesare fundamentării politicii de stabilizare, care reprezintă perioada necesară organelor de decizie pentru: – sesizarea dereglării şi formării convingerii că trebuie luate nişte măsuri; – fundamentarea deciziei de politică stabilizatoare; – aplicarea în practică a măsurilor de politică fiscală şi monetară preconizate. b) întârzieri necesare apariţiei efectelor politicii de stabilizare, care reprezintă perioada necesară din momentul aplicării deciziilor de politică monetară şi fiscală până când efectele acestor politici se materializează în efectele practice dorite, efecte ce pot fi de două feluri: – efecte imediate, de obicei de mai mică amploare şi importanţă; – efecte întârziate, de mare amploare şi importanţă, care, la rândul lor, antrenează alte efecte întârziate. Atunci când estimăm efectele politicii de stabilizare, este necesar să nu uităm că ele pot fi amendate de stabilizatorii automaţi din economie – cei mai importanţi fiind impozitul pe venit şi ajutorul de şomaj. ● Imprecizia modelelor de previziune la nivel macrosocial. Elementul de bază în previziunea dimensiunii efectelor politicii stabilizatoare îl constituie informaţiile despre comportarea trecută a variabilelor estimate. Se 5 POLITICI DE OCUPARE A FORŢEI DE MUNCĂ 175 impune, totuşi, ca, pe lângă aceste informaţii, să luăm în considerare şi alte informaţii noi, referitoare la reacţiile pe care le vor avea agenţii economici la măsurile politice luate. Aceste reacţii vor fi evident marcate de tipul de politică ce este anunţată a fi luată în perioada ce urmează, tip care şi-a pus amprenta, încă de la început, asupra estimărilor efectelor scontate. ● Nesiguranţa efectelor politicii la nivel macrosocial. Se pot prefigura modele mai mult sau mai puţin complexe şi corecte de estimare a efectelor unei anumite acţiuni politice. Deci, fiecare va ajunge să previzioneze o anumită dimensiune a efectelor politicii stabilizatoare. Dacă luăm în considerare aceste dificultăţi ce apar în fundamentarea unei politici de ocupare integrală a forţei de muncă, putem concluziona că, într-adevăr, este imposibil de evitat apariţia situaţiilor de subocupare. DEFINIREA ŞI EVALUAREA ŞOMAJULUI În încercarea de definire a şomajului, constatăm că există o serie de modalităţi în care se poate face acest lucru: fie în funcţie de maniera de abordare, fie potrivit unei perioade istorice, fie după trăsăturile pe care dorim să le scoatem în relief. 4 Şomajul este starea de a fi neangajat, de a nu fi în stare a obţine o muncă plătită . 5 În Vocabularul economic şi financiar , prin şomaj se înţelege încetarea involuntară şi prelungită a lucrului, din cauza imposibilităţii de a găsi un loc de muncă. Şomajul poate fi privit ca fiind o situaţie proprie persoanelor care şi-au încetat involuntar activitatea şi/sau nu se pot angaja, din cauza imposibilităţii 6 găsirii unui loc de muncă . Este vorba de un surplus de forţă de muncă, făcând parte din populaţia activă şi care nu lucrează, datorită: a. pierderii locurilor de muncă; b. creşterii ofertei de muncă peste capacitatea de absorbţie a pieţei muncii; c. proastei funcţionări a pieţei muncii. În termenii generici ai pieţei muncii, şomajul reprezintă un excedent al ofertei, în raport cu cererea de mână de lucru. Trebuie ţinut seama, însă, că respectiva ofertă nu ia în considerare toată populaţia aptă de muncă, ci doar pe aceea dornică să se angajeze ca forţă de muncă salariată (de aceea, cererea corespondentă se constituie din ceea ce se poate satisface prin intermediul condiţiilor salariate date). Starea de şomer apare, în principiu, ca urmare a două procese: 4 Longman Dictionary of Business English, Singapore, York Press Longman, 1991, p. 522. 5 Yves Bernard, Jean-Claude Colli, Vocabular economic şi financiar, Bucureşti, Editura Humanitas, 1994, p. 367. 6 Maria Mihalciuc, Gabriela Stănciulescu şi alţii, Dicţionar poliglot explicativ – termini uzuali în economia de piaţă, Bucureşti, Editura Enciclopedică, 1996, p. 169. 176 MARIA-ANA GEORGESCU 6 1. pe de o parte, în ,,zona” ofertanţilor de forţă de muncă, pierderea locului de muncă; 2. pe de altă parte, imposibilitatea angajării integrale, într-o perioadă dată de timp, a unei generaţii de absolvenţi calificaţi pentru o anumită muncă. 7 , şomerul este Potrivit Agenţiei Naţionale pentru Ocuparea Forţei de Muncă acea persoană care îndeplineşte, cumulativ, următoarele condiţii: – nu are loc de muncă, nu realizează venituri sau realizează, din activităţi autorizate potrivit legii, venituri mai mici decât indemnizaţia de şomaj ce i s-ar cuveni; – starea de sănătate şi capacităţile fizice o fac aptă pentru prestarea unei munci; – are vârsta de minim 16 ani; – nu îndeplineşte condiţiile de pensionare; – este disponibilă să înceapă lucrul în perioada imediat următoare, dacă s-ar găsi un loc de muncă; – este înregistrată la ANOFM sau la alt furnizor de servicii de ocupare, care funcţionează în condiţiile legii. Şomajul se caracterizează prin nivel (mărime absolută sau relativă a numărului de şomeri), corespondenţa intrări–ieşiri din şomaj (căile prin care o persoană iese şi, respectiv, intră din/în rândul şomerilor), durata şomajului, structura şomajului (pe vârste, calificări, sectoare de activitate tip de pregătire, sex etc.) şi frecvenţa acestuia (de câte ori, în medie, lucrătorii devin şomeri într-o perioadă dată de timp). Este important de precizat că şomajul nu poate fi definit, pur şi simplu, ca reprezentând acel număr de oameni fără un loc de muncă. O definiţie atât de generală ar include şi copiii, care sunt prea tineri pentru a munci, şi pensionarii, care se află la vârsta încetării activităţii, sau alte categorii de oameni care nu doresc să desfăşoare o muncă remunerată. Din moment ce aceste grupuri sociale nu ridică probleme economice grave, este corect ca ele să fie omise din statisticile şomajului. Şomajul nu loveşte numai indivizii. Peste o anumită limită, el subminează întreaga societate. Munca nu este doar mijlocul de a-ţi câştiga viaţa, ci este şi un mod de a te identifica. Şomerul poate oricând să-şi ocupe timpul, dar el nu mai are un loc definit în societate. Victima unei concedieri economice se consideră, adesea, şi victima a unei concedieri sociale. Teama de şomaj bulversează comportamentele noastre sociale şi atitudinea faţă de muncă. MĂSURI ANTRENATE PENTRU REDUCEREA EFECTELOR ŞOMAJULUI Şomajul şi politicile sociale Fiind un dezechilibru care afectează, în diferite proporţii, economiile tuturor statelor, diminuarea şomajului a devenit obiectiv major al guvernelor lumii. Prin 7 http://www.anofm.ro/intrebari. 7 POLITICI DE OCUPARE A FORŢEI DE MUNCĂ 177 conţinutul lor, măsurile anti-şomaj au efecte directe şi indirecte asupra indivizilor şi asupra economiei (majoritatea pozitive, ceea ce nu exclude însă apariţia unor necorelări şi a unor urmări contrare celor anticipate). În general, politicile utilizate contra şomajului sunt de două tipuri: a. Politici pasive: Se referă la indemnizaţia de şomaj (care, în opinia unor economişti, nu face decât să scadă presiunea financiară care apasă asupra şomerului, fără a avea – însă – un efect pozitiv asupra volumului global al şomajului) şi la reducerea numărului populaţiei active (prin pensionări, creşterea perioadei de formare a tinerilor). b. Politici active: Presupun o intervenţie clară pe piaţa muncii, influenţând real nivelul global al ocupării, prin: – subvenţii, în scopul reducerii costului salarial al firmelor şi al promovării creării de noi locuri de muncă; 8 . – strategii de formare profesională Întrucât aproape toate ţările industrializate sunt confruntate cu rate ale şomajului considerate mult prea ridicate, autorităţile din aceste ţări adoptă diferite măsuri, în vederea combaterii acestei situaţii nedorite. Paleta programelor active destinate pieţelor muncii include patru categorii generale: mobilizarea ofertei de muncă, dezvoltarea aptitudinilor legate de ocuparea forţei de muncă, promovarea spiritului de căutare activă şi crearea directă de locuri de muncă. Prima categorie, mobilizarea ofertei de muncă, cuprinde programe care urmăresc îmbunătăţirea şanselor de angajare a persoanelor care ridică probleme dificile de plasare şi care, în absenţa unor asemenea măsuri, ar rămâne, probabil, inactive. În această categorie se includ pregătirea profesională a şomerilor adulţi şi a persoanelor ameninţate de pierderea locului de muncă, măsuri speciale pentru tinerii şomeri şi reabilitatea celor incapabili de muncă. O altă strategie vizează acordare de subvenţii pentru susţinerea ocupării curente a forţei de muncă în sectorul privat şi pentru sprijinirea persoanelor care se lansează în afaceri pe cont propriu. Cea de-a doua categorie, dezvoltarea aptitudinilor de muncă, intră, cu precădere, în responsabilitatea patronilor şi a sistemului naţional de educaţie şi de pregătire a forţei de muncă. În zonele în care oportunităţile de pregătire a forţei de muncă sunt considerate insuficiente, politica pieţei forţei de muncă poate juca un rol complementar. Pare însă să se fi conturat o tendinţă mai pronunţată către elementul de pregătire a forţei de muncă, în contextul politicilor pieţei muncii, care a afectat, în special, măsurile de mobilizare direcţionate. Cel al treilea obiectiv de politică economică în domeniul muncii, promovarea spiritului de căutare activă, urmăreşte să sprijine procesele prin care cei aflaţi în căutarea unui loc de muncă sunt puşi în legătură cu potenţialii angajatori. Această sferă de activitate a condus la apariţia de noi metode, la o serie de schimbări 8 Gabriela Bodea, Op. cit., pag. 84. 178 MARIA-ANA GEORGESCU 8 organizatorice sau la alocarea de resurse adiţionale pentru încurajarea şi stimularea a noi sisteme de relaţii între cele două părţi. Serviciile de intermediere şi de plasare a forţei de muncă reprezintă coloana vertebrală pentru atingerea acestor obiective şi, deci, sunt relevante pentru toţi angajaţii şi toţi angajatorii, ele concentrându-se, cu precădere, asupra nevoilor şomerilor, îmbrăcând frecvent forma unor programe speciale, destinate persoanelor afectate de şomaj pe termen lung. Ultima categorie vizează crearea directă de locuri de muncă, implicând, fie muncă având caracter temporar fie, în unele cazuri, locuri de muncă cu caracter permanent în sectorul public sau în cadrul organizaţiilor nelucrative. Există câteva probleme care afectează politicile sociale şi şomerii. Dincolo de incertitudinea care prevalează în privinţa diferitelor măsuri şi a succesului acestora, sau de problema finanţării programelor destinate combaterii şomajului, o altă problemă vizează definiţia precisă a forţei de muncă. Ea exclude părţi ale societăţii care ar fi interesate în munca renumerată şi nu furnizează o măsură ideală pentru evaluarea întregului potenţial de muncă. Unele persoane excluse sunt angajate în alte forme de activităţi productive, cum ar fi educaţia sau munca voluntară, altele nu doresc să se alăture forţei de muncă, în actualele condiţii, iar altele ar fi dispuse, dar sunt incapabile, de exemplu, din motive de sănătate sau din cauza obligaţiilor de întreţinere a familiei. Implementarea politicilor de ocupare Politicile de ocupare reprezintă un ansamblu de măsuri elaborate de stat pentru a interveni pe piaţa muncii, în scopul stimulării creării de noi locuri de muncă, al ameliorării adaptării resurselor de muncă la nevoile economiei, al asigurării unei fluidităţi şi flexibilităţi eficiente pe piaţa muncii, diminuându-se 9 dezechilibrele şi disfuncţionalităţile . Serviciile specializate pentru ocuparea forţei de muncă sunt realizate de Agenţia Naţională pentru Ocuparea şi Formarea profesională a Forţei de Muncă, înfiinţată prin legea nr. 145/09.07.1998 şi intrată în funcţiune de la 1 ianuarie 1999. Ea are structurile sale descentralizate: 41 de agenţii judeţene şi cea a municipiului Bucureşti, pentru ocuparea forţei de muncă – câte una în fiecare judeţ, 177 de agenţii locale şi 73 de birouri locale, înfiinţate în localităţi mai mici şi „puncte de lucru” în zonele monoindustriale sau în zonele unde marile companii sunt în curs de restructurare, toate aceste instituţii constituind ceea ce se denumeşte ca fiind „Serviciul Public de Ocupare” (SPO). Există, totodată, furnizori acreditaţi de servicii specializate pentru ocupare, care provin din sectorul public sau privat. Din anul 2002, Agenţia Naţională a început implementarea unui sistem informatic integrat. Sistemul dispune de o arhitectură pe trei niveluri. Informaţia colectată de către agenţiile locale de la clienţii lor (persoane aflate în căutarea unui 9 D. Ciucur, I. Gavrilă, C. Popescu, Economie, manual universitar, Bucureşti, Editura Economică, 1999, p. 527. 9 POLITICI DE OCUPARE A FORŢEI DE MUNCĂ 179 loc de muncă şi angajatori) este înmagazinată în două baze de date (privind locurile de muncă vacante şi persoanele aflate în căutarea unui loc de muncă) şi este transferată zilnic către bazele de date ale agenţiilor judeţene şi naţionale. În 2001, toate agenţiile regionale şi locale (incluzând şi birourile locale) au fost dotate cu noi platforme hard şi soft. Politica activă de ocupare Serviciul Public de Ocupare a demarat implementarea unui proiect ce vizează dezvoltarea „Informării şi Consilierii privind Cariera”. Principalele obiective sunt: elaborarea de profile ocupaţionale, formarea consilierilor şi a persoanelor responsabile cu orientarea în carieră şi informarea persoanelor aflate în căutarea unui loc de muncă în privinţa orientării în carieră, prin diferite suporturi, inclusiv prin programe computerizate interactive. La nivelul structurilor teritoriale ale ANOFM, în 2004, funcţionau 227 de Centre de informare şi consiliere privind 10 cariera. În anul 2001, prin aceste centre au fost consiliate 135 642 de persoane. STUDIU DE CAZ – SITUAŢIA COMPARATIVĂ A ŞOMAJULUI ŞI MĂSURILOR DE COMBATERE A ACESTUIA ÎN JUDEŢUL MUREŞ ŞI LA NIVEL NAŢIONAL Situaţia şomajului şi ratei şomajului În România, fenomenul şomajului a fost recunoscut oficial începând cu anul 1991, odată cu intrarea în vigoare a Legii nr. 1/1991 privind protecţia socială a şomerilor şi reintegrarea lor profesională. Şomerii înregistraţi reprezintă persoanele în vârstă de 18 ani şi peste, apte de muncă, ce nu pot fi încadrate, din lipsă de locuri de muncă disponibile (Legea nr. 1/1992, republicată în 1994). Tabelul nr. 1 Populaţia ocupată, şomeri (mii de pers.) şi rata şomajului (%) în România 1991 1992 1993 1994 1995 1996 1997 1998 1999 2000 2001 2002 2003 Pop. 10786 10458 10062 10011 9493 9379 9023 8813 8420 8629 8563 8329 8200 ocupată Şomeri 337 929 1165 1224 984 658 881 1025 1130 1007 827 761 659 Rată 3 8,4 10,4 10,9 9,5 6,6 8,9 10,4 11,8 10,5 8,8 8,4 7,4 şomaj Sursa: Anuarul statistic al României/2004. Populaţia ocupată s-a diminuat continuu, în vreme ce şomajul şi-a făcut, tot mai accentuat, simţită prezenţa. 10 Planul naţional de guvernare 2001–2004, www.guv.ro. 180 MARIA-ANA GEORGESCU 10 AJOFM Mureş a desfăşurat acţiuni stimulatorii prevăzute de Legea nr. 76/2002, iar ca urmare a aplicării acestora s-a înregistrat o scădere a ratei şomajului în anul 2005. Evoluţia ratei şomajului la 30. 06. 2005 faţă de aceeaşi perioadă a anului 2004 este următoarea: Tabelul nr. 2 Situaţia comparativă a ratei şomajului în Jud. Mureş, în primele luni ale anului 2005, faţă de 2004 Ianuarie Februarie Martie Aprilie Mai Iunie Anul 2004 6,99 6,89 7,38 6,59 4,9 4,3 Anul 2005 4,20 4,27 4,8 3,9 3,87 3,93 Sursa: AJOFM Mureş. Se observă că în toate lunile analizate rata şomajului este mai redusă în anul 2005, faţă de cea din 2004. Aceste date se înscriu în tendinţa la nivel naţional (vezi Anexa 1), pentru că la sfârşitul lunii iunie, 2005, rata şomajului la nivel naţional a fost de 5,5%, cu 1,1 puncte procentuale mai mică decât cea din luna iunie 2004, când era de 6,6%. Judeţul Mureş se află într-o situaţie avantajoasă, rata şomajului fiind mai mică decât la nivel naţional cu 1,6 puncte procentuale. De altfel, şi pe parcursul anului 2004, Mureşul s-a situat cu o rată a şomajului inferioară celei pe ţară. Situaţia statistică operativă a şomajului la 30 iunie 2005 consemnează atât o scădere a şomerilor indemnizaţi, cât şi a celor neindemnizaţi, la nivel naţional, cu menţiunea că ponderea celor neindemnizaţi în numărul total păstrează o tendinţă 11 crescătoare, ajungând la 65,1% . În comparaţie, această tendinţă nu se regăseşte la nivelul judeţului, calculele noastre pentru primele şase luni ale anului 2005 relevând următoarele ponderi ale şomerilor neindemnizaţi: Tabelul nr. 3 Evoluţia ponderii şomerilor neindemnizaţi în Jud. Mureş, pe semestrul I, 2005 Ianuarie Februarie Martie Aprilie Mai Iunie 10980 11140 12534 10177 10103 10246 Total şomeri 6698 6700 82229 61830 62810 6220 Şomeri neindemnizaţi 61,01 60,15 65,66 60,76 62,17 60,71 Pondere Sursa: AJOFM Mureş. În ceea ce priveşte cifrele absolute şi ponderea şomerilor femei, datele relevă că ele nu se află în situaţie defavorizată, dimpotrivă, judeţul având angajată forţă de muncă feminină numeroasă nu doar în domeniul învăţământului şi al asistenţei medicale, dar şi în alte sectoare ale serviciilor, precum şi în ramuri ale industriei uşoare (în special, confecţii) (vezi Anexa 2). Astfel, la toate categoriile de vârstă şi 11 http://www.anofm.ro/statistica/sit_somaj_operativ08_2004.htm. 11 POLITICI DE OCUPARE A FORŢEI DE MUNCĂ 181 pe toate nivelurile de instruire, femeile din Judeţul Mureş sunt mai bine cuprinse în câmpul muncii decât bărbaţii. Şomajul a afectat, în primul rând, muncitorii, datorită declinului industrial, sector în care au avut loc numeroase disponibilizări, ca urmare a procesului de restructurare. Mai puţin afectate de şomaj au fost persoanele cu studii superioare 12 (5,2%) şi studii medii (27,2% din totalul şomerilor) . Tabelul nr. 4 Structura şomerilor pe niveluri de pregătire, în perioada 1996–2001, % în total 1996 1997 1998 1999 2000 2001 2002 Muncitori, din care: 79,6 75,9 74,7 73,0 72,1 72,5 67,7 Femei 76,2 69,7 67,8 65,3 65,5 65,0 58,2 Persoane cu studii medii, din care: 18,8 21,7 22,8 24,1 24,7 24,1 27,2 Femei 22,1 27,7 29,3 31,4 30,8 31,1 35,3 Persoane cu studii superioare, din care: 1,6 2,4 2,5 2,9 3,2 3,4 5,2 Femei 1,7 2,7 2,8 3,3 3,7 4,0 6,4 Sursa: Agenţia Naţională pentru Ocuparea Forţei de Muncă. Conform Raportului de activitate al ANOFM pentru anul 2004, în totalul locurilor de muncă vacante, ponderea cea mai mare o deţin cele pentru ocuparea cărora s-a solicitat ca nivelul de pregătire al şomerilor să fie şcoala profesională sau liceul (medie lunară de peste 50%), iar cea mai mică pondere (media lunară de aproximativ 5%) o deţin locurile de muncă destinate şomerilor cu studii 13 . (Pentru situaţia din Jud. Mureş, vezi Anexa 2). superioare Şomajul este concentrat în zonele urbane. În 2001, rata şomajului la nivel naţional, în mediul urban era de 10,4%, comparativ cu 2,8% în mediul rural, iar în 2002, rata şomajului în mediul urban era de 11,2%, comparativ cu 5,4% în mediul rural. În Judeţul Mureş, în cifre absolute, la jumătatea anului 2005, numărul şomerilor din mediul rural îl depăşeşte pe acela al şomerilor din mediul urban, cum se poate vedea în Tabelul nr. 5: Tabelul nr. 5 Situaţia şomerilor pe medii de rezidenţă, în judeţul Mureş pe luna iunie 2005 Număr şomeri Judeţul Mureş Înregistraţi, iunie Total judeţ 10 246 Mediul rural 6 048 Mediul urban 4 198 12 Şomeri înregistraţi la agenţiile pentru ocuparea forţei de muncă – ANOFM. 13 http://www.anofm.ro/informatii_publice/raport_activ_2003/index.html. 182 MARIA-ANA GEORGESCU 12 Politicile de ocupare în Judeţul Mureş Creşterea şanselor de ocupare a persoanelor în căutarea unui loc de muncă, s- a asigurat prin toate măsurile prevăzute de Legea nr. 76/2002, şi anume: informarea şi consilierea profesională; medierea muncii; formarea profesională; consultanţa şi asistenţa pentru începerea unei activităţi independente sau pentru iniţierea unei afaceri; completarea veniturilor salariale ale angajaţilor; stimularea mobilităţii forţei de muncă. Măsurile active de stimularea ocupării forţei de muncă se adresează atât persoanelor în căutarea unui loc de muncă, cât şi angajaţilor şi sunt realizate prin servicii specializate, gratuite, realizate de AJOFM Mureş. Astfel, în primul semestru al anului 2005, concretizarea lor se poate urmări conform tabelului următor: Tabelul nr. 6 Tipologia măsurilor active ale AJOFM Mureş pentru semestrul I, 2005 Tip măsură activă Nr. persoane Încadrarea prin acordarea serviciilor de mediere 8 448 Încadrare ca urmare a acordării serviciilor de informare şi 84 consiliere profesională Ocuparea forţei de muncă prin acordare de alocaţii pentru 385 şomerii care se încadrează înainte de expirarea şomajului Încadrarea prin organizarea cursurilor de formare profesională 232 Încadrarea şomerilor peste 45 ani sau unici întreţinători de 115 familie, prin subvenţionarea locului de muncă Încadrarea şomerilor care mai au 3 ani până la pensie 1 Încadrarea prin stimularea mobilităţii forţei de muncă 19 Încadrarea absolvenţilor instituţiilor de învăţământ, prin 470 subvenţionarea locului de muncă Încadrarea persoanelor cu handicap 0 Încadrarea prin acordarea de credite 63 Încadrarea prin acordarea de servicii de consultanţă şi asistenţă 10 pentru începerea unei activităţi independente sau pentru iniţierea unei afaceri Încadrarea prin ocuparea temporară a forţei de muncă în lucrări 879 publice de interes comunitar Prin încheierea de contracte de solidaritate, în baza Legii nr. 10 116/200 10 716 TOTAL persoane încadrate prin măsuri active Situaţia privind numărul de locuri subvenţionate din bugetul asigurărilor pentru şomaj, numărul angajaţilor care au beneficiat, precum şi sumele cheltuite în acest sens sunt prezentate în următorul tabel: 13 POLITICI DE OCUPARE A FORŢEI DE MUNCĂ 183 Tabelul nr. 7 Evidenţierea măsurilor active ale AJOFM Mureş pe semestrul I, 2005 Sume Ponderea Număr cheltuite chelt. de locuri Nr. din bugetul măsurilor Măsuri active angajatori de muncă asigurărilor active în subvenţ. pentru şomaj totalul (mii lei) cheltuielilor Subvenţionarea locurilor de muncă, din care: 1 591 294 37 802 662 26,77% – Persoane peste 45 ani şi unici întrţ. de fam. şi pers care mai au 3 ani până la pensie 116 50 13 136 665 9,3% – Absolvenţi 470 191 12 433 534 8,8% – Tineri în condiţiile unui contract de solidaritate 10 3 1 131 824 0,8% – Măsuri comunitare 879 50 11 090 556 7,85% – Persoane cu handicap 0 0 10 083 0,007% Mobilitatea forţei de muncă 19 19 295 400 0,2% Completarea veniturilor salariale ale angajaţilor 385 210 3 506 602 2,48% Cursuri de calificare pentru şomeri – 52 cursuri de calificare la care au participat 858 şomeri, 232 153 2 326 358 1,64% dintre care s-au încadrat: TOTAL 2 227 672 43 931 022 31,11% Deşi măsurile active se realizează din bani publici, suportul financiar este insuficient şi nu există o limită stabilită, de exemplu, cât să se aloce pentru persoanele şomere peste 45 de ani. La AJOFM Mureş, solicitările au fost mari la grupa de vârstă de 45 de ani şi peste, dar fondurile au fost insuficiente pentru măsurile de încurajare a ocupării lor. Pe baza Programului naţional de ocupare a forţei de muncă, Ministerul Muncii, Solidarităţii Sociale şi Familiei a încheiat cu ANOFM un contract-angajament prin care s-au stabilit indicatorii de performanţă pentru a măsura eficienţa activităţii agenţiei naţionale, iar aceasta a încheiat contracte similare cu agenţiile judeţene pentru ocuparea forţei de muncă şi formarea profesională a persoanelor aflate în căutarea unui loc de muncă. Scopul este de a menţine rata anuală medie a şomajului sub o limită de 9%. Grupurile-ţintă sunt cele defavorizate pe piaţa muncii, respectiv: persoanele cu handicap, persoanele de etnie rroma, cele eliberate din detenţie, tineri postinstituţionalizaţi, persoane care îşi desfăşoară activitatea în mediul rural. Tabelul nr. 8 Situaţia privind indicatorii de performanţă înregistraţi în activitatea de informare şi consiliere în carieră în Judeţul Mureş, semestru I, 2005 Persoane consiliate Categorii de persoane consiliate Din numărul total de persoane Total Nr. şedinţe 1835 1369 20/1349 560 1260 505 1 15 316 1 466 900 16 10 14 consiliere În grup/individual Şomeri indemnizaţi Şomeri neindemnizaţi Rromi Persoane cu handicap Alte persoane S-au încadrat în muncă Au primit recom. pt. curs, din care: Au fost înscrişi la curs Primit recom. pt. afac., din care: Consultanţă pt. afacere Reprogramaţi 184 MARIA-ANA GEORGESCU 14 Numărul persoanelor cuprinse la cursuri de calificare a fost de 900, reprezentând 8,78% din totalul de 10 246 şomeri la nivel judeţean. Se poate constata că o atenţie specială s-a acordat şomerilor de etnie rromă, aceştia constituind o categorie aparte. Programul de ocupare a forţei de muncă pentru 14 2005, la nivelul ţării vizează încadrarea a 6 845 persoane din această etnie . Atenţia specială pe care o ocupă aceste persoane în judeţ derivă şi din numărul lor mare în cadrul populaţiei totale, respectiv, din 580 851 locuitori ai judeţului, rromii 15 sunt în număr de 40 425, având o pondere de 6,96%. Situaţia privind numărul cursurilor de formare profesională în Judeţul Mureş, pentru persoanele în căutarea unui loc de muncă se poate vedea în tabelul nr. 9: Tabelul nr. 9 Cursuri de formare 01. 01. 2005 – 30. 06. 2005 Din care Total cursuri Nr. cursuri pentru şomeri 52 49 3 0 0 9 41 0 2 52 Nr. cursuri organiz. pentru deţinuţii din Penitenciar O categorie solicitată şi bine acoperită de cursuri o reprezintă cursurile de calificare, spre deosebire de cele de perfecţionare, cele organizate de agenţi economici sau cele pentru alte categorii de beneficiari (de exemplu, ameninţate Nr. cursuri organizate de concediere). Din Anexa III se pot face constatări amănunţite legate de în cadrul ag. economici cursurile de calificare organizate de AJOFM Mureş: de exemplu, faptul că au fost cuprinse 42 persoane aflate încă în penitenciar, pentru a se putea angaja odată cu Nr. cursuri organizate ieşirea din detenţie, acestea formând unul dintre grupurile-ţintă menţionate pentru alte categorii de beneficiari anterior. De asemenea, se constată că, din altă categorie considerată marginalizată – persoane din mediul rural, 490 au fost cuprinse la cursuri de formare profesională, ponderea lor în totalul şomerilor reprezentând 7,69%. Nr. cursuri de iniţiere Ponderea persoanelor cuprinse la cursuri de formare profesionala în totalul şomerişor a fost de 8,78%. Nr. cursuri de calificare Prezentăm şi situaţia privind numărul persoanelor în căutarea unui loc de muncă cuprinse în cadrul cursurilor în perioada 01.01.2005–30.06.2005: 14 Nr. cursuri de perfecţionare http://www.anofm.ro/program _ocupare_2005.htm. 15 Conform Anuarului statistic al Judeţului Mureş/2004, p. 30. Nr. cursuri de specializare Din care, organiz. de comp. din cadrul AJOFM Mureş 15 POLITICI DE OCUPARE A FORŢEI DE MUNCĂ 185 Tabelul nr. 10 Şomeri care au urmat cursuri de formare între 01. 01. 2005 – 30. 06. 2005 Total Din Şomeri Şomeri ne-Nr. pers. la Nr. pers. la Nr. pers. la Nr. pers. la cursanţi care, indemnizaţi indemnizaţi cursuri de cursuri de cursuri de cursuri de şomeri femei iniţiere calificare perfecţionare specializare 560 303 221 339 94 460 0 6 În cadrul serviciilor de mediere a muncii, adică a relaţionării angajatorilor şi a celor care solicită angajare, se organizează burse ale locurilor de muncă, fie pentru toate categoriile de persoane, ca bursă generală a locurilor de muncă, fie pe grupuri bine delimitate. AJOFM Mureş a desfăşurat, în prima parte a anului 2005, diverse astfel de activităţi – vezi tabelul 11. Tabelul nr. 11 Evidenţa Bursei locurilor de muncă 01. 01. 2005 – 30. 06. 2005 Pers. Nr. Nr. persoane Agenţi Agenţi selectate în locuri Nr. pers. Obs. participante, economici Acţiunea economici vederea de încadrate dintre care încadrării, participanţimuncă contactaţi dintre care: oferite Bursa locurilor Ediţia de muncă 427 51 406 597 469 femei 217 75 IV pentru femei Bursa generală Ediţia 366 58 519 729 233 125 a locurilor de VII muncă Bursa locurilor 268 de de muncă Ediţia 358 19 114 309 etnie 126 56 pentru persoane III rromă de etnie rroma Bursa locurilor 18 pers. de muncă Ediţia 298 6 54 18 cu 15 0 pentru persoane V handicap cu handicap Total 1 449 134 1 093 1 653 591 256 Din păcate, organizarea acestor acţiuni care urmăresc să faciliteze accesul la locurile de muncă nu se dovedeşte a avea succesul scontat, spre exemplu, în cazul persoanelor cu handicap, din rândul cărora nu a fost încadrată nici una. Urmează a se organiza, ca şi în alţi ani, bursa locurilor de muncă pentru absolvenţi, după ce aceştia îşi finalizează examenele de absolvire din luna iulie. CONCLUZII Măsurile de ocupare a forţei de muncă luate de ANOFM şi de agenţiile judeţene încearcă să acopere un domeniu în care iniţiativa privată este firavă, în 186 MARIA-ANA GEORGESCU 16 România. Chiar acolo unde există iniţiativă privată, finanţarea se face din bani publici, bazându-se, deci, în foarte mare măsură pe intervenţia statului. Parteneriatele dezvoltate de ANOFM funcţionează bine cu şcolile publice, întărind afirmaţiile anterioare. Motivul pentru care nu s-au dezvoltat serviciile de plasare a forţei de muncă este, după opinia noastră, în principal acela că ele nu sunt „bănoase”, nu aduc profit consistent, pentru că se adresează păturilor sărace, unor oameni aflaţi în dificultate, fiindcă şi-au pierdut o sursă de venit. Pe de altă parte, activităţile de consiliere şi orientare în carieră suferă pentru că agenţii economici nici nu conştientizează în măsură suficientă rolul resursei umane, dar nici nu au personal pregătit pentru recrutarea şi calificarea forţei de muncă. Menţionăm că există şi în România firme care sprijină angajatorii în selecţia şi recrutarea personalului. Un astfel de exemplu ar fi Profiles International, companie de evaluări online care oferă şi servicii de evaluări periodice ale angajaţilor, de apreciere a performanţelor acestora, de diagnoză 16 organizaţională . Dar aceste servicii vin în sprijinul managerilor de firme şi NU se adresează celor care solicită angajare, celor aflaţi în nevoie pe piaţa muncii. 17 Un alt exemplu este NBCC International – organizaţie ale cărei baze s-au pus în SUA şi care pregăteşte persoane cu rol de consultant în carieră, capabile să ofere asistenţă în carieră în sesiuni individuale şi de grup, să ofere pregătire pentru angajare, să coordoneze strategii de dezvoltare a resurselor umane. Aceste firme facilitează accesul la resursele informaţionale pe piaţa muncii şi sunt specializate în probleme de plasare a forţei de muncă. Considerăm că aici este un teren propice pentru angrenarea specialiştilor din universităţi spre a veni în sprijinul comunităţilor locale. Menţionăm iniţiativa Universităţii „Petru Maior” din Tg. Mureş, care a organizat, prin intermediul Centrului de Consiliere şi Orientare pentru Carieră, prima Conferinţă Internaţională în domeniul consilierii carierei din ţară (31 mai – 2 iunie, 2005), în colaborare şi cu susţinerea NBCC SUA. Ţelul comun este profesionalizarea activităţii de consiliere. Cu prilejul conferinţei, NBCC SUA a deschis, în parteneriat cu UPM, Centrul NBCC ROMANIA, departament legal constituit al universităţii, având două componente: 1. NBCC International Europe – prima reprezentanţă a NBCC, deschisă în afara graniţelor SUA, care are competenţe pentru Europa; 2. NBCC Romania, având competenţe pentru România. La activităţile desfăşurate au fost invitaţi reprezentanţii AJOFM şi se intenţionează o strânsă colaborare, în vederea soluţionării problemelor de pe piaţa forţei de muncă, spre îmbunătăţirea indicatorilor ocupării, având consecinţe asupra calităţii vieţii. 16 www.profilesinternational.ro. 17 National Board for Certified Counselors – www.cdf-global.org. 17 POLITICI DE OCUPARE A FORŢEI DE MUNCĂ 187 BIBLIOGRAFIE 1. Allais, Maurice, Traité d’économie pure, Paris, Editura Clément Juglar, 1994. 2. Băcescu, Marius, Băcescu, Angelica, Macroeconomie, Bucureşti, Editura All, 1993. 3. Bodea, Gabriela, Sistemul economic, între echilibru şi dezvoltare, Cluj-Napoca, Editura Dacia, 1999. 4. Didier, Michel, Economia: Regulile jocului, Bucureşti, Editura Humanitas, 1998. 5. Genereux, Jacques, Politici Economice, Seuil, Editura Institutul European, 1997. 6. Giarini Orio, Patrick M. Liedtkre, Dilema ocupării forţei de muncă şi viitorul muncii, Bucureşti, Editura All Beck, 2002. 7. Hardwick Philip, John Langmead, Bahadur Khan, Introducere în economia politică modernă, Iaşi, Editura Polirom, 2002. 8. Munday Stephen C. R., Idei de avangardă în economie, Bucureşti, Editura Codecs, 1999. 9. Popescu Andrei, Reglementări ale relaţiilor de muncă, Bucureşti, Editor Tribuna Economică, 1998. 10. Preda, Diana, Ocuparea forţei de muncă şi dezvoltarea durabilă, Editura Economică, 2002. 11. Stoica Victor, Modul economic de gândire – Elemente de iniţiere, Bucureşti, Editor Tribuna Economică, 1998. 12. Werk Otto, Rudiger Erbrecht, Compendiu de economie, Bucureşti, Editura All Educational, 2001. 13. Legea şomajului – actualizată după ultimele modificări apărute până în aprilie 2004 – privind sistemul asigurărilor pentru şomaj şi stimularea ocupării forţei de muncă, Bucureşti, Editura ec. Press, 2004. 14. COR, Clasificarea ocupaţiilor din România – Manual pentru utilizatori – Ministerul Muncii şi Protecţiei Sociale – Comisia naţională pentru statistici, Editura Tehnică, Bucureşti, 1995. he concept of life quality is difficult to be rendered an exact shape, yet it can be revealed by a series of indicators and one T of them, which is also our choice, is employment. This study analyses this very complex issue of work placement. Within a market economy, where work demand and offer are defined by wage conditions, full employment cannot be made. Non-employment is a concept that includes both the unemployed and the persons who don’t want or cannot perform a waged activity. The analysis of unemployment, of its boundaries, of the policies for its prevention, has been performed within the context of social policies, more exactly of placement policies. The stress on employment active policies and on their actual fulfillment are exemplified for Mures County, the result being a comparative analysis of statistics data from the national level and from the Work Placement County Agency, at the end of the first semester of 2005. The county economic situation and the active measures taken by Work Placement County Agency resulted into a lower share of unemployment by 1.6% with respect to the national unemployment share, in June, 2005. To conclude, we should mention the thing that, on one hand the measures for work placement which are currently supported by public funds in Romania would use, as an alternative, a larger private initiative and, on the other hand this area can become a favorable background for an active involvement of the specialists, including those from universities, with the purpose of supporting the local communities, both from the offer and the demand sector of work market, just for improving employment indicators. 